《庚子元日》
元代·方回

腊天何故燠于春，恐为衣单念小民。
略见雪才余一寸，叵堪雨却过三旬。
野中荠麦不胜旺，市上杏桃无数新。
白尽此头浪多事，可怜七十四年人。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。